
Регионална инспекция по околната среда и водите - Плевен
	



РЕШЕНИЕ № ПН 146 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №АО-3876/16.07.2026 год., вх. № АО-3876-2/03.08.2026 год. и вх. № АО-3876-4/15.09.2026 год. на РИОСВ-Плевен


Р Е Ш И Х:

Съгласувам Горскостопанска програма за ПИ №20300.300.21, ПИ №20300.310.25, ПИ №20300.310.28, ПИ №20300.331.9 и ПИ №20300.335.15, земл. с. Дебнево, общ. Троян, обл. Ловеч, попадащи съответно в подотдели 270 ”л”, 270 ”м”; 276 ”х”; 276 ”х”; 291 ”х”; 289 ”к”, съгласно инвентаризацията на СЗДП ТП Държавно горско стопанство – Троян, 2017 г., която няма вероятност да окаже значително отрицателно въздействие върху природни местообитания, видове растения и животни, и техните местообитания, предмет на опазване в защитена зона BG0000616 “Микре”, за опазване на природни местообитания и на дивата флора и фауна.
Местоположение: 
ПИ №20300.300.21, земл. с. Дебнево, общ. Троян, обл. Ловеч, местност „ШАМАШКО ГЮНЕ“ е с площ 5999 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1043054-14.07.2026 г. на АГКК.
ПИ №20300.310.25, земл. с. Дебнево, общ. Троян, обл. Ловеч, местност „ПЛОЩТА“ е с площ 1000 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1043055-14.07.2026 г. на АГКК.
ПИ №20300.310.28, земл. с. Дебнево, общ. Троян, обл. Ловеч, местност „ПЛОЩТА“ е с площ 1000 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1043048-14.07.2026 г. на АГКК.
ПИ №20300.331.9, земл. с. Дебнево, общ. Троян, обл. Ловеч, местност „КОВАЧЕВА ПОЛЯНА“ е с площ 1699 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1043052-14.07.2026 г. на АГКК.
ПИ №20300.335.15, земл. с. Дебнево, общ. Троян, обл. Ловеч, местност „КУКЛА“ е с площ 3399 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1043053-14.07.2026 г. на АГКК.
Възложител: М М М, ГР. ТРОЯН, ОБЩИНА ТРОЯН, ОБЛАСТ ЛОВЕЧ
Обща информация за Горскостопанската програма:
Горскостопанската програма предвижда в:
ПИ №20300.300.21:
· за частта от имота, попадаща в подотдел 270 ”л”, провеждане на постепенно-котловинна сеч, с интензивност 30%, с изсичане на подлеса, в насаждение със състав: бл5, цр4, кдб1; произход: изд.; възраст: 80 год.; пълнота: 0.6; ср. височина: 16/16/16 м; ср. диаметър: 26/22/22 см; бонитет: 3/3/3; кгбр10, мжд; произход: изд.; възраст: 80 год.; пълнота: 0.3; ср. височина: 6 м; ср. диаметър: 6 см; цр5, бл4, кдб1; произход: сем.; възраст: 10 год.; пълнота: 0.2; ср. височина: 0.2 м;
· за частта от имота, попадаща в подотдел 270 ”м”, без ползване. Насаждението е със състав: кгбр8, цр1, бл1, кдб, мжд; произход: изд.; възраст: 80 год.; пълнота: 0.6; ср. височина: 6/14/14 м; ср. диаметър: 10/22/22 см; бонитет: 3/3/3; 
ПИ №20300.310.25, попадащ в подотдел 276 ”х”, провеждане на краткосрочно-постепенна сеч, осветителна фаза, с интензивност 50%, с изсичане на подлеса, в насаждение със състав: бл6, цр4, бк, гбр; кгбр10; бл5, цр5; 
ПИ №20300.310.28, попадащ в подотдел 276 ”х”, провеждане на краткосрочно-постепенна сеч, осветителна фаза, с интензивност 40%, с изсичане на подлеса, в насаждение със състав: бл6, цр4, бк, гбр; кгбр10; бл5, цр5;
ПИ №20300.331.9, попадащ в подотдел 291 ”х”, провеждане на краткосрочно-постепенна сеч, осветителна фаза, с интензивност 50%, с изсичане на подлеса, в насаждение със състав: бл6, цр4, гбр; кгбр10; бл6, цр4;
ПИ №20300.335.15, попадаща в подотдел 289 ”к”, провеждане на постепенно-котловинна сеч, с интензивност 30%, с изсичане на подлеса, в насаждение със състав: цр7, бл3, бб, ак; кгбр8, мжд2; цр8, бл2.
Няма да се прекарват нови пътища и просеки.
1. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).
Горскостопанската програма попада в обхвата на чл. 2, ал. 2 от Наредбата за ОС. С писмо изх. №АО-3876-3/06.08.2026 год. на РИОСВ – Плевен възложителят е уведомен, че предвид местоположението и характера на предвидените с Горскостопанската програма дейности, компетентният орган е преценил, че е необходимо провеждане на процедура по реда на глава втора от Наредбата за ОС.
2. Горскостопанската програма не попада в границите на защитена територия по смисъла на Закона за защитените територии (ЗЗТ).
3. Един от имотите, предмет на Горскостопанската програма попада в границите на защитена зона (ЗЗ) от мрежата „Натура 2000“, а именно:
- BG0000616 “Микре”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-1028/17.12.2020 г. на МОСВ (обн. ДВ, бр. 19/05.03.2021 г.) - ПИ №20300.300.21, земл. с. Дебнево;
ПИ №20300.310.25, ПИ №20300.310.28, ПИ №20300.331.9 и ПИ №20300.335.15, земл. с. Дебнево не попадат в границите на защитени зони.
4. Реализацията на Горскостопанската програма е допустима спрямо режима на ЗЗ, определен със заповедта за обявяването й и Становище на РДГ-Ловеч, дадено с писмо изх. №РДГ08-06158/03.08.2026 г. на РДГ-Ловеч, вх. №АО-3876-2/03.08.2026 год. на РИОСВ-Плевен, съгласно което за ПИ №20300.300.21, земл. с. Дебнево, предвиденото горскостопанско мероприятие-сеч, е в съответствие с разпоредбите на Глава четвърта от Наредба №8/2011 г. за сечите в горите и е приложена системата от режими и мерки за стопанисване на природно местообитание 91M0 Балкано-панонски церово-горунови гори, която е задължителна, съгласно чл. 4, ал. 2 от Наредба №8 за сечите в горите.

5. Съгласуването на Горскостопанската програма се основава на следните 


МОТИВИ:


5.1. Горскостопанските дейности, заложени в Горскостопанската програма (за ПИ №20300.300.21, земл. с. Дебнево), са в съответствие с утвърдената от изпълнителния директор на ИАГ „Система от режими и мерки за стопанисване на горите, попадащи в горските типове природни местообитания, включени в Европейската екологична мрежа Натура 2000“.
5.2. Не се очаква реализацията на Горскостопанската програма (за ПИ №20300.300.21, земл. с. Дебнево) да доведе до значително увреждане на природно местообитание 91M0 Балкано-панонски церово-горунови гори, което е предмет на опазване в защитена зона BG0000616 “Микре”, поради характера и продължителността на предвидената сеч.
5.3. Не се очаква реализацията на Горскостопанската програма да доведе до значително увреждане на местообитания за размножаване, укрития и хранене на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/) и безгръбначни (Обикновен сечко /Cerambyx cerdo/, Буков сечко /Morimus funereus/, Бръмбар рогач /Lucanus cervus/, *Алпийска розалия /Rosalia alpina/), предмет на опазване в ЗЗ BG0000616 “Микре”, поради характера и продължителността на предвидените сечи.
5.4. Не се очаква реализацията на Горскостопанската програма да доведе до фрагментация на местообитания или популации на видове животни – прилепи и безгръбначни, предмет на опазване в ЗЗ BG0000616 “Микре”, поради характера и продължителността на предвидените сечи.
5.5. Не се очаква значително кумулативно въздействие по отношение на предмета и целите на опазване на ЗЗ BG0000616 “Микре”, спрямо одобрените до момента планове и програми в нея.
5.6. Не се очаква генериране на шум и емисии във вид и количества, които да окажат значително безпокойство на видовете прилепи и безгръбначни, предмет на опазване в ЗЗ BG0000616 “Микре”.

6. С цел минимизиране на въздействията върху предмета и целите на опазване на защитените зони, реализацията на дейностите, заложени в Горскостопанската програма, се съгласува при спазване на следните

УСЛОВИЯ:


6.1. Да не се превишава ползването, предвидено в Горскостопанската програма за ПИ №20300.300.21, земл. с. Дебнево.
6.2. Извозването на добитата дървесина да става само по съществуващите пътища, като не се допуска преминаване на техническите средства за добив, извозване и превозване през ливади и пасища.
6.3. Да се оставят единични хралупести дървета при наличие на такива, като подходящи местообитания за прилепи в ПИ №20300.300.21, земл. с. Дебнево.
6.4. Да се оставя съхнеща и загниваща дървесина, като подходящо местообитание за видовете безгръбначни в ПИ №20300.300.21, земл. с. Дебнево.
6.5. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта.


При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд гр. Ловеч по реда на Административнопроцесуалния кодекс.

